 Paşi de pelerin Anul acesta Asociaţia Tineretului Ortodox Român din Piatra Neamţ a plecat în data de 18-19 aprilie într-un pelerinaj în nordul Bucovinei Acest pelerinaj a avut ca prim obiectiv Mânăstirea Cămârzani unde tinerii atoreni au participat la Sfânta Liturghie, frumuseţea locului şi liniştea din biserică ne-au indus în atmosfera potrivită unui pelerinaj Cu voie bună au plecat mai departe la alte mânăstiri, atmosfera din microbuz a fost excepţională, am cântat la chitară şi ne-am bucurat de fiecare secundă petrecută împreună Alte mânăstiri la care tinerii s-au închinat au fost Voroneţ şi Humor unde am realizat odată în plus cât de vrednici au fost strămoşii noştrii Aceştia şi-au investit averile în lucruri care dăinuie şi acum,un exemplu bun de urmat Pe lângă mânăstirile vizitate aceştia s-au bucurat şi de frumuseţea muzeelor Bucovinene Muzeul oului, care aparţine doamnei Lucia Condrea cuprinde peste 5000 de exponate aşezate artistic pe suprafaţa celor două nivele ale clădirii în 56 de vitrine structurate în 3 secţiuni Într-un final am ajuns la Mânăstirea Putna, destinaţia principală a pelerinajului nostru În incinta mânăstirii se găsesc moaştele Sfântului Mitropolit Iacob Putneanul şi mormântul Sfântului Ştefan cel Mare A doua zi ne-am trezit dis-de-dimineaţă pentru a merge la Mânăstirea Sihăstria Putnei În ciuda frigului straşnic noi am reuşit să ne păstrăm căldura în inimi După ce ne-am închinat am mers la mormântul vrednicului de pomenire monahul Proclu Nicău Aici am poposit câteva minute şi ne-am adus aminte de frumoasele învăţături pe care părintele le spunea După plecarea de la Mânăstirea Sihăstria Putnei am făcut câteva popasuri la Mânăstirile Dragomirna, Bogdana, Arbore şi Sfântul Ioan cel Nou de la Suceava Închinându-ne la moaştele Sfântului Ioan ce Nou şi aflând viaţa lui am fost impresionaţi de bărbăţia acestui tânăr negustor, care a preferat să-şi piardă viaţa decât să se lepede de Hristos A urmat vizita Cetăţii de Scaun a Sucevei, loc unde ne-am adus aminte de bătălia din 1494 Am mai mers la muzeul Satului Bucovinean, un loc plin de avere Aici am putut vedea tradiţiile de la naştere, nuntă până la înmormântare Acest pelerinaj m-a motivat şi mi-a dat curaj Mi-am cunoscut istoria, tradiţia şi cel mai important mi-am clădit amintiri care o să dăinuie veşnic în inima mea 